Vana-Vändra mõisa kalmistu

Vana-Vändra mõisa kalmistu on kalmistu Vändra kihelkonnas Pärnumaal, praeguse haldusjaotuse järgi Vändra alevis Pärnu maakonnas. 

Ajalugu
Kalmistu rajasid Vändra mõisa tollased omanikud Ditmarid millalgi 1830. aastatel. Kui Vändra mõis jagati aastatel 1844–1854 Uue- ja Vana-Vändra mõisaks, säilis see edaspidi Vana-Vändra mõisa kalmistuna. 

Esimene matus kalmistul toimus 1837. aastal. Hiljem on kalmistule maetud lahkunuid ka Kruedeneride ja Tiesenhausenite suguvõsast. Viimane teadaolev matus toimus 1934. aastal. Kalmistule on kokku maetud 32 lahkunut.Ketlin Sirge. "Eesti mõisakalmistud". // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013. Leht 68

Kohaliku Nõukogude võimu algatusel püüti 1960. aastatel kalmistut hävitada. Osa hauatähiseid hävitati, kalmistule tehti kõlakoda, tantsuplats ja istepingid. Kohanimena püüti juurutada Noorteparki või Kureparki. Need uusehitised lammutati 1977. aastal.Hiie Piirsalu. "Vändra. Kildudest kokku kogutud". 2018. Lk 12–13

Kalmistu on 2008. aastast riiklik ajaloomälestis.

Kirjeldus
Kalmistu jääb Vana-Vändra mõisa südamest linnulennult umbes 600 meetri kaugusele kagusse. Kalmistu on ümbritsetud maakivimüüriga, mis on üsna lagunenud. Säilinud on värava graniitpostid ja sepisvärava vasakpoolne leht. Kalmistuni viib vanalt maanteelt puiestee, millest on alles ainult idapoolne osa.

Kalmistu kabel
Kalmistul paiknes ka matusekabel, mis on täielikult hävinenud.

Kalmistule maetuid
1837 – Woldemar Adolph von Ditmar (8. september (vkj 28. august) 1770 – 4. veebruar (vkj 23. jaanuar) 1837)
1852 – Caroline Johanna von Ditmar (sündinud von Kruedener; 11. august (vkj 31. juuli) 1768 – 16. märts (vkj 4. märts) 1852), tema abikaasa

Vaata ka
Vändra vana kalmistu

Viited

Kirjandus
Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002
Valdo Praust. "Mõisakalmistud". – Pärnumaa mõisad. Tänapäev. Tallinn 2009. Lk 68
Valdo Praust. "Vana-Vändra mõis (Alt-Fennern)". – Pärnumaa mõisad. Tänapäev. Tallinn 2009. Lk 229 ja 231
Alo Särg. "Vana-Vändra (Alt-Fennern)". – Pärnumaa mõisad ja mõisnikud. Argo. Tallinn 2011. Lk 107–109
Hiie Piirsalu. "Vändra. Kildudest kokku kogutud". 2018. Lk 12–13

Välislingid

Ketlin Sirge. "Eesti mõisakalmistud". // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013

Kategooria:Vändra kihelkonna kalmistud
Kategooria:Vändra
Kategooria:Pärnu maakonna kalmistud
Kategooria:Pärnu maakonna kultuurimälestised
Kategooria:Eesti mõisakalmistud